చెన్నై: తమిళనాడు ఆపద్ధర్మ ముఖ్యమంత్రి, అమ్మ నమ్మినబంటు ఓ. పన్నీరు సెల్వం సీఎం పదవికి రాజీనామా చేసిన విషయం తెలిసిందే. శశికళ వర్గీయులు, తంబిదురై బృందం ఆయనతో బలవంతంగా రాజీనామా చేయించారన్నది పన్నీరు వాదన. గురువారం గవర్నర్ భేటీలో ఒక్క అవకాశం ఇవ్వండి సార్ రాజీనామాను వెనక్కి తీసుకుంటానని గవర్నర్కు పన్నీరు సెల్వం విజ్ఞప్తి చేశారని సమాచారం. ఈ మాటకు ఆయన ఏం బదులిచ్చారన్నది పన్నీరు సెల్వం ఎక్కడా బయటపెట్టలేదు.అయితే పన్నీరు సెల్వం రాజీనామాపై ఇప్పుడు రాష్ట్ర వ్యాప్తంగా చర్చ మొదలైంది. అసలు రాజీనామాను వెనక్కి తీసుకునేందుకు వీలుందా లేదా అన్న విషయంపై మద్రాసు హైకోర్టు న్యాయవాది బాలకనకరాజ్ స్పందించారు. కొత్త సీఎం ప్రమాణం స్వీకారం చేసేవరకు పన్నీరు సెల్వం ఆపద్ధర్మ ముఖ్యమంత్రిగా కొనసాగాలని చెప్పడం వల్ల రాజీనామాను వాపసు తీసుకోవడం సాధ్యం కాదని ఆయన తేల్చిచెప్పారు. అంతటితో ఆగని ఆయన ఎమ్మెల్యేలను తమవైపు తిప్పుకుని మద్దతు ఎక్కువగా ఉంది.. ప్రభుత్వం ఏర్పాటుకు అవకాశం ఇవ్వాలని కోరవచ్చని న్యాయవాది సూచించారు. కాగా సీఎం ఎవరన్నది తుది నిర్ణయం తీసుకోవాల్సింది గవర్నర్.. ఆయన నిర్ణయంపై తమిళనాడు భవితవ్యం ఆధారపడి ఉంది.!
chennai: tamilanadu aapaddharma mukhyamantri, amma namminabantu oo. panneeru selvam cm padaviki rajinama chesina vishayam telisinde. sasikala vargeeyulu, tambidurai brundam aayanatho balavantamgaa rajinama cheyinchaarannadi panneeru vaadana. guruvaram gavarnar bhetilo okka avakaasam ivvandi sar rajinamanu venakki teesukuntaanani gavarnarku panneeru selvam vignapti chesarani samacharam. ee maataku aayana yem badulichaarannadi panneeru selvam ekkada bayatapettaledu.ayithe panneeru selvam rajinamapai ippudu rashtra vyaaptamgaa charcha modalaindi. asalu rajinamanu venakki teesukunenduku veelundaa leda anna vishayampai madrasu hycortu nyaayavaadi balakanakaraj spandinchaaru. kotta cm pramaanam sweekaaram chesevaraku panneeru selvam aapaddharma mukhyamantrigaa konasaagaalani cheppadam valla rajinamanu vaapasu teesukovadam saadhyam kaadani aayana telchicheppaaru. antatitho aagani aayana emmelyelanu tamavaipu tippukuni maddatu ekkuvagaa undi.. prabhutvam erpaatuku avakaasam ivvaalani koravachani nyaayavaadi suuchimchaaru. kaga cm evarannadi tudi nirnayam teesukovalsindi gavarnar.. aayana nirnayampai tamilanadu bhavitavyam aadhaarapadi undi.!